钦定古今图书集成/理学汇编/学行典/第243卷 > 冯禾〈子燮〉
## 钦定古今图书集成/理学汇编/学行典/第243卷 > 冯禾〈子燮〉

按《宁波府志》：“冯禾，字庭和，峭直有奇节，读书工诗，屡赴省试不售，闲游婺州，聚生徒至百笈。既就馆矣，偶
出，见故友丧其资斧躄躠行道中，亟反，命生徒改事
之，而独垂橐归。晚岁深居杜门，觞咏自适，自号寒谷
潜夫。子燮，字光茂，性慷慨，负直声。里有杨氏，娶妇而
贤，姑间于谗，逐其妇，燮曲谕之，遂为妇姑如初。北郭”
罗饶于财，父死，子且幼，诸亡赖欲谋杀之而分其产。
燮直入负其孤以归。多方营护，俾得嗣成业。嘉靖丙
辰，以兵燹后，议筑城，不能决。燮慨然捐负郭地，建城
址，为士庶先。其为文，亦奇崛如其人，不肯媚时，故九
入棘闱，终不遇以老。后嗣繁昌，簪缨不绝。